**Objectifs spécifiques :**

* Identifier le sujet d’une conversation
* Identifier dans un document les éléments relevant des caractéristiques propres à la vie quotidienne
* Comprendre les caractéristiques et usages de la vie quotidienne



**Jaden Bòkaz kréyòl**

[…] Ou pé touvé tout kalité plant é pyébwa adan on jaden bòkaz é pli i gran pli i ni biten adan.

Sa ou asiré toujou jwenn sé rimèd-razyé épi plant pou dékoré oben pou pwotéjé menmsi sa i ni anpliralité sé « manjé vèw » (salad, légim, pwatann, pwadibwa…). Men sa ka bay tout fòs a-y menm sé lè i ni rasin planté adan (kon ziyanm, patat, malanga, madè…), pyé-fwi (kon fouyapen, tòchon, pwa-boukousou). Padavwa prèmyé wòl a on jaden bòkaz sé nouri mèt a-y.

Men sé on mòd a vivasyon ka pèwmèt solidarité osi : moun ka bokanté ki rékòt ki plan, yonn ka bat lòt konsèy é ni sa ka vann sa jaden a yo pòté.

On lè, près pa té ni jaden bòkaz ankò. Sé padavwa moun té ka fè gwo kaz é yo té ka chonjé yenki gazon é plant-a-flé é tè agrikòl té disparèt mizi-an-mizi.

Men konyéla yo té’é di ni on ti gouyé, sa koumansé chanjé. […]

**Jaden bòkaz kréyòl, Lisyen Degras (Mofwazaj a Katrin Pietrus)**

**Phonologie :** Différence entre les sons in et en

**CE**: Choisir l’activité 1 ou 2

|  |  |  |
| --- | --- | --- |
|  | **Sa vré** | **Sa pa vré** |
| Jaden bòkaz lwen kaz a mèt a’y ? |  |  |
| Andidan jaden-la, tin yenki plant ? |  |  |
| Jaden bòkaz sé plant pou géri tousèl ? |  |  |
| Dékèfwa, plant ou ka touvé an jaden bòkaz ka montré désèrten moun Gwadloup sé moun a kwayans é kwayandiz ? |  |  |
| Jaden bòkaz ka nouri mèt a’y kivédi mèt a’y ka vann tousa i planté ? |  |  |
| Anpliralité sé kontrè a onlo |  |  |
| Fwitaj a jaden bòkaz sé yenki pou mèt a jaden-la ? |  |  |
| Jaden bòkaz ka pèwmèt moun sanblé é bokanté |  |  |
| Lamodèwnité pa jen chouboulé labitid a jaden bòkaz la ? |  |  |
| Gazon é flè sé méyè zanmi a jaden bòkaz |  |  |

1. Chouké si foto-la pou èspliké ka sans a bòkaz.
2. Kilès mo kréyòl, ni menm sans, ou té pé mèt anplas a bòkaz.
3. Ka ou ka touvé adan jaden bòkaz ? Ka yochak ka sèvi ?
4. Silon tèks-la kilès adan tousa ou pé touvé adan jaden-la ki pli fondal ?
5. Ankijan jaden ka liyanné avè solidarité é ka rédé moun viv an bon vwazinaj
6. Kijan ou ka konprann mòso fraz-lasa : « ni sa ka vann sa jaden a yo pòté » ?
7. Poukirézon jaden bòkaz manké disparèt ?

**EO :**

Pran tan konsidéré twazyèm répons la, poukirézon nou té’é pé di jaden bòkaz sé pwolonjman a kaz kréyòl-la ?

**EE :**

Parapòt a tousa ou vwè, èspliké poukirézon jaden bòkaz fondal an péyi Gwadloup.